ако последният не изпълни задълженията си. Това отреждане се прави съобразно разпоредбите относно прехвърлянето на риск, предвидени в насоките за докладване на събираните от БМР статистически данни за международната банкова дейност.
 0150
 Чуждестранни вземания по деривати на база краен риск
 Положителната справедлива стойност на всички вземания по деривати, които са чуждестранни или местни вземания на филиалите в чужбина в местна или чуждестранна валута.
 Дериватите включват форуърди, суапове и опции върху валутни операции, лихвен процент, собствен капитал, стоки и кредитни инструменти. Тук спадат закупените кредитни деривати, които хеджират или се прихващат срещу продадена кредитна защита, или се държат за търгуване.
 Стойността на такива закупени кредитни деривати не се ограничава до стойността на непосредственото вземане, за гарантирането на което са били закупени.
 Положителните справедливи стойности на договорите за деривати могат да се прихващат срещу отрицателните справедливи стойности само ако позициите са били изпълнени с един и същ контрагент по правно обвързващо споразумение за нетиране. Тази позиция съдържа само нетиращите съвкупности с положителна стойност.
 Вземанията по деривати се докладват, без да се взимат предвид евентуални парични обезпечения.
 За целите на предоставянето на информация на база краен риск се прилага следното:
 а)
 Когато крайният риск е при контрагента, дериватът се приема за чуждестранен, ако контрагентът не е в юрисдикцията, в която е установен докладващият субект.
 б)
 Когато крайният риск е при гаранта, дериватът се приема за чуждестранен, ако гарантът не е в юрисдикцията, в която е установен докладващият субект.
 0160
 Чуждестранни задължения на база непосредствен риск, в т.ч. по деривати
 Чуждестранните задължения, в т.ч. по деривати, са сборът на чуждестранните задължения и чуждестранните задължения, произтичащи от деривати. Тази позиция не съдържа задълженията по ценни книжа, които са търгуеми финансови активи, емитирани от докладващата институция.
 Дефиницията за деривати е същата като приложимата за ред 0140.
 Отрицателните справедливи стойности на договорите за деривати могат да се прихващат срещу положителните справедливи стойности само ако позициите са били изпълнени с един и същ контрагент по правно обвързващо споразумение за нетиране. Задълженията по деривати се докладват без да се взимат предвид евентуални обезпечения (парични и непарични).
 „На база непосредствен риска“ означава, че за да се определи дали дадено вземане е трансгранично или местно, позицията се отрежда на прекия контрагент по договора.
 0170
 в т.ч.: задължения по деривати към чужбина на база непосредствен риск
 Подгрупа на ред 0160, която обхваща задълженията по деривати.
 (1) Регламент (ЕС) No 575/2013 на Европейския парламент и на Съвета от 26 юни 2013 г. относно пруденциалните изисквания за кредитните институции и инвестиционните посредници и за изменение на Регламент (ЕС) No 648/2012 (ОВ L 176, 27.6.2013 г., стр. 1).
 (2) Директива 2013/36/ЕС на Европейския парламент и на Съвета от 26 юни 2013 г. относно достъпа до осъществяването на дейност от кредитните институции и относно пруденциалния надзор върху кредитните институции и инвестиционните посредници, за изменение на Директива 2002/87/ЕО и за отмяна на директиви 2006/48/ЕО и 2006/49/ЕО (ОВ L 176, 27.6.2013 г., стр. 338).
 (3) Регламент (ЕС) No 806/2014 на Европейския парламент и на Съвета от 15 юли 2014 г. за установяването на еднообразни правила и еднообразна процедура